2021. gada 18. martā Noteikumi Nr. 171

Rīgā (prot. Nr. 28 10. §)

**Izglītības un zinātnes ministrijas padotībā esošo koledžu maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Izglītības un zinātnes ministrijas padotībā esošo koledžu sniegto maksas pakalpojumu cenrādi.

2. Koledžas sniedz maksas pakalpojumus saskaņā ar cenrādi (pielikums).

3. Par cenrāža I nodaļas 1.1.1., 1.1.2., 1.1.3., 1.1.4., 1.1.5., 1.1.6. un 1.1.10.1. apakšpunktā, II nodaļas 1.1. un 1.2. apakšpunktā, III nodaļas 1.1.1., 1.1.2. un 1.1.5.1. apakšpunktā, IV nodaļas 1.1.1., 1.1.3. un 1.1.4. apakšpunktā, V nodaļas 1.1.1., 1.1.3. un 1.1.4. apakšpunktā minētajiem pakalpojumiem maksu neiekasē no izglītojamiem, kuri ir bāreņi vai bez vecāku gādības palikuši bērni (uzrādot statusu apliecinošu dokumentu).

4. Cenrāža I nodaļas 1.1.1., 1.1.2., 1.1.3., 1.1.4., 1.1.5. un 1.1.6. apakšpunktā, II nodaļas 1.1. un 1.2. apakšpunktā, III nodaļas 1.1.1., 1.1.2. un 1.1.5.1. apakšpunktā, IV nodaļas 1.1.1., 1.1.3. un 1.1.4. apakšpunktā, V nodaļas 1.1.1., 1.1.3. un 1.1.4. apakšpunktā minētajiem pakalpojumiem noteikta 50 % atlaide šādiem izglītojamiem:

4.1. izglītojamiem no ģimenēm, kurām piešķirts trūcīgas vai maznodrošinātas ģimenes statuss (uzrādot attiecīgo statusu apliecinošu dokumentu);

4.2. izglītojamiem ar invaliditāti (uzrādot invaliditātes apliecību);

4.3. izglītojamiem no daudzbērnu ģimenēm (uzrādot Latvijas Goda ģimenes apliecību "3+ Ģimenes karte" un personu apliecinošu dokumentu, skolēna apliecību vai daudzbērnu ģimenes statusu apliecinošus dokumentus).

5. Atzīt par spēku zaudējušiem Ministru kabineta 2013. gada 3. septembra noteikumus Nr. 720 "Malnavas koledžas maksas pakalpojumu cenrādis" (Latvijas Vēstnesis, 2013, 173. nr.).

6. Atzīt par spēku zaudējušiem Ministru kabineta 2013. gada 17. septembra noteikumus Nr. 853 "Jēkabpils Agrobiznesa koledžas maksas pakalpojumu cenrādis" (Latvijas Vēstnesis, 2013, 184. nr.).

7. Atzīt par spēku zaudējušiem Ministru kabineta 2013. gada 17. septembra noteikumus Nr. 855 "Rīgas Celtniecības koledžas maksas pakalpojumu cenrādis" (Latvijas Vēstnesis, 2013, 184. nr.).

8. Atzīt par spēku zaudējušiem Ministru kabineta 2013. gada 17. septembra noteikumus Nr. 887 "Liepājas Jūrniecības koledžas maksas pakalpojumu cenrādis" (Latvijas Vēstnesis, 2013, 185. nr.).

9. Atzīt par spēku zaudējušiem Ministru kabineta 2013. gada 17. septembra noteikumus Nr. 888 "Profesionālās izglītības kompetences centra "Rīgas Tehniskā koledža" maksas pakalpojumu cenrādis" (Latvijas Vēstnesis, 2013, 185. nr.).

Ministru prezidents A. K. Kariņš

Izglītības un zinātnes ministre I. Šuplinska